KOMISIJOS REGLAMENTAS (EB) Nr. 1105/2006
2006 m. liepos 18 d.
nustatantis pagalbos už sausuosius pašarus sumą 2005-2006 prekybos metais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1786/2003 dėl bendro sausųjų pašarų rinkos organizavimo (1), ypač į jo 20 straipsnį,
kadangi:
(1)
Reglamento (EB) Nr. 1786/2003 4 straipsnio 2 dalyje nustatyta sausųjų pašarų perdirbimo įmonėms mokėtina pagalbos suma, neviršijanti šio reglamento 5 straipsnio 1 dalyje nurodyto didžiausio garantuoto kiekio.
(2)
Valstybių narių Komisijai pranešti kiekiai 2005-2006 prekybos metais, remiantis 2005 m. kovo 7 d. Komisijos reglamento (EB) Nr. 382/2005, nustatančio Tarybos reglamento (EB) Nr. 1786/2003 dėl bendro sausųjų pašarų rinkos organizavimo taikymo išsamias taisykles (2), 33 straipsnio 1 dalies antra pastraipa, apima 2006 m. kovo 31 d. turimų atsargų kiekius, už kuriuos pagal to reglamento 34a straipsnį, gali būti suteikiama 2005-2006 prekybos metais numatyta pagalba.
(3)
Vadovaujantis 1995 m. balandžio 6 d. Komisijos reglamento (EB) Nr. 785/95, nustatančio Tarybos reglamento (EB) Nr. 603/95 dėl bendro sausųjų pašarų rinkos organizavimo taikymo išsamias taisykles (3), 6 straipsnio 4 dalimi kartu su Reglamento (EB) Nr. 382/2005 36 straipsnio antra pastraipa, 2005-2006 prekybos metams taip pat reikia priskirti kiekius, kurie dėl pavėluoto valstybės narės pranešimo nebuvo įtraukti į 2004-2005 prekybos metus.
(4)
Šie pranešimai rodo, kad didžiausias garantuotas sausųjų pašarų kiekis nebuvo viršytas.
(5)
Todėl vadovaujantis Reglamento (EB) Nr. 1786/2003 4 straipsnio 2 dalimi, pagalbos už sausuosius pašarus suma padidinama ir sudaro 33 EUR už toną.
(6)
Reikėtų nustatyti Tarybos reglamento (EB) Nr. 1782/2003 (4) 71 straipsnio 2 dalies antroje pastraipoje numatytą pagalbą valstybėms narėms, pagal minėtą straipsnį taikančioms savanorišką pereinamąjį laikotarpį, vadovaujantis Reglamento (EB) Nr. 382/2005 35 straipsnio nuostatomis.
(7)
Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
2005-2006 prekybos metais pagalbos už sausuosius pašarus suma nustatyta pagal šio reglamento priedą.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. liepos 18 d.